
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1512 

26 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός Προέδρου, εκπροσώπου του Δημοσίου στο 
ΔΣ του Ελληνικού Οργανισμού Εξωτερικού Εμπο¬ 
ρίου (ΟΠΕ ΑΕ). 

Παράταση καταβολής βεβαιωμένων χρεών στιςΔ.Ο.Υ. 

Γλυφάδας, και Α', Β' Ιωαννίνων. 

Καθορισμός των ωρών και του αριθμού υπαλλήλων 
του Ταχυδρομικού Ταμιευτηρίου που θα πραγμα¬ 
τοποιούν για το β’εξάμηνο του έτους 1999 υπερω- 
ριακή εργασία και εργασία κατά τις Κυριακές και 
εξαιρέσιμες ημέρες ή κατά τις νυκτερινές ώρες ... 
Αύξηση των συντάξεων του Ταμείου Επικουρικής 

Ασφάλισης Χημικών. 

Αύξηση πάγιας προκαταβολής στο Εθνικό Ίδρυμα 

Αποκατάστασης Αναπήρων Πατρών. 

Τροποποίηση των ΔΥ1α/24822/16.12.1997 (ΦΕΚ 
1148/24.12.1997 τ. Β') και ΔΥ1α/25570/97/ 
30.1.1998 (ΦΕΚ 113/12.2.1998 τ. Β') απόφασης, 
που αφορά «Συγκρότηση Συμβουλίου Κρίσης και 
Επιλογής Ιατρικού και Οδοντιατρικού Προσωπικού 
Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) της Πε¬ 
ριφέρειας Στερεός Ελλάδας. 

Χορήγηση άδειας ίδρυσης και λειτουργίας Ωδείου 

στην Ασημίνα Κουρμπάνη. 

Τροποποίηση επωνυμίας Ωδείου. 

Σύσταση Ειδικής Επιτροπής για την αποζημίωση πολι¬ 
τών στις περιπτώσεις μη τήρησης των προθεσμιών 

του άρθρου 5 του Ν. 1943/91 . 

Σύσταση ιδίου Νομικού Προσώπου,στο Δήμο Παρα¬ 
λίας Ν. Πιερίας. 

Τροποποίηση Συστατικής Πράξης Αμιγούς Δημοτικής 
Επιχείρησης ανακύκλωσης φύλλων πολυαιθυλενί¬ 
ου (νάυλον) με την επωνυμία «Δημοτική Επιχείρηση 
Ιεράπετρας ΜΙΝΩΣ». 

Κατάργηση Δημοτικού Νομικού Προσώπου με την 
επωνυμία Σχολική Επιτροπή Τ.Ε.Λ. Ιεράπετρας και 
σύσταση Δημοτικού Νομικού Προσώπου με την 
επωνυμία «Ενιαία Σχολική Επιτροπή Ι.Ε.Κ.- Τ.Ε.Ε. - 
Τ.Ε.Λ. Ιεράπετρας». 


ΑΠΟΦΑΣΕΙ Σ 

Αριθ. 26571/ΔΕΚΟ 1112 (1) 

Ορισμός Προέδρου, εκπροσώπου του Δημοσίου στο ΔΣ 

του Ελληνικού Οργανισμού Εξωτερικού Εμπορίου 

(ΟΠΕ ΑΕ). 

1 Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ 

2 ΚΑΙ Η ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη τις διατάξεις: 

1. Των άρθρων 6 και 7 του Ν. 2414/1996 (Α 135/1996) 
«Εκσυγχρονισμός των Δημοσίων Επιχειρήσεων και Οργα- 

3 νισμών και άλλες διατάξεις» 

2. Του Ν. 1558/1985 «Κυβέρνηση & Κυβερνητικά Όργανα». 

3. Του Ν. 528/1977 «Περί ιδρύσεως Ανωνύμου Εταιρεί¬ 
ας με την επωνυμία «ΟΡΓΑΝΙΣΜΟΣ ΠΡΟΩΘΗΣΕΩΣ ΕΞΑ¬ 
ΓΩΓΩΝ ΟΠΕ ΑΕ». 

5 4. Του άρθρου 10 του Ν. 1236/1982 με το οποίο προστί¬ 
θεται εδάφιο στο άρθρο 3 παρ. 2 του Ν. 528/1977. 

5. Του άρθρου 9 του Ν. 2232/1994 (ΦΕΚ 14/Α), με το 
οποίο προστέθηκε ο Ν. 528/1977. 

- 6. Της παρ. 4 του άρθρου 59 του Ν. 2324/1995 (ΦΕΚ 

146/Α) με την οποία τροποποιήθηκε ο Ν. 528/1977 μεταξύ 
των οποίων τροποποιήσεων περιλαμβάνεται και η μετο- 

6 νομασία του ΟΠΕ σε «ΕΛΛΗΝΙΚΟ ΟΡΓΑΝΙΣΜΟ ΕΞΩΤΕΡΙ¬ 
ΚΟΥ ΕΜΠΟΡΙΟΥ ΑΕ» ΟΠΕ. 

7 7. Του ΠΔ 138/1993 «Περί Οργανισμού του Υπουργείου 

8 Εθνικής Οικονομίας» (ΦΕΚ 55/Α/1993) όπως τροποποιή¬ 
θηκε με ΠΔ 1/98 (ΦΕΚ 13/Α/1998) και συμπληρώθηκε με 
το ΠΔ 31/98 (ΦΕΚ 371Μ 1998). 

8. Της υπ’ αριθμ. 23446/ΔΙΟΕ 471/5.7.1999 κοινής απόφα- 

9 σηςτου Πρωθυπουργού και Υπουργού Εθνικής Οικονομίας 
περί «Καθορισμού αρμοδιοτήτων της Υφυπουργού Εθνικής 

10 Οικονομίας Ροδούλας Ζήση (ΦΕΚ Β/1373/5.7.1999). 

9. Της υπ’ αριθμ. 44136/ΔΕΚΟ 1895/23.12.1996 
(Β/1145) απόφασης του Υπουργού Εθνικής Οικονομίας 
και Υφυπουργού Εθνικής Οικονομίας περί τροποποίησης, 
κωδικοποίησης και προσαρμογής στις διατάξεις του Ν. 
2414/1996 του καταστατικού του ΟΕΠ ΑΕ και ειδικότερα 
του άρθρου 10 παρ. 4. 

10. Της υπ’ αριθμ. 25371/ΔΕΚΟ 1329/31.7.1997 κοινής 
απόφασης των Υπουργών Εθνικής Οικονομίας και Οικο¬ 
νομικών και Υφυπουργού Εθνικής Οικονομίας περί ορι- 

12 σμού των εκπροσώπων του Δημοσίου στο ΔΣ του ΟΠΕ. 

11. Της από 22.7.99 παραίτησης του Ιωάννη Τζέν από 
την θέση του Προέδρου του Δ.Σ. και Δ/ντος Συμβούλου 
του ΟΠΕ, αποφασίζουμε: 

1. Ορίζουμε ως Πρόεδρο του ΔΣ του ΟΠΕ ΑΕ τον Θεόδω¬ 
ρο Βλασσόπουλο σε αντικατάσταση του παραιτηθέντος 
Προέδρου για τον υπόλοιπο χρόνο της θητείας του ΔΣ. 

2. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του ΟΠΕ. 

3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 23 Ιουλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΟΙΚΟΝΟΜΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΡΟΔΟΥΛΑ ΖΗΣΗ 

-♦- 

Αριθ. 1069714/3808-20/0016 (2) 

Παράταση καταβολής βεβαιωμένων χρεών στις Δ.Ο.Υ. 

Γλυφάδας, και Α', Β' Ιωαννίνων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1284/82 (ΦΕΚ 114 
τ.Α' 17.9.82) με τις οποίες εξουσιοδοτείται ο Υπουργός 
Οικονομικών να παρατείνει με αποφάσεις του, τις προθε¬ 
σμίες καταβολής βεβαιωμένων χρεών προς το Δημόσιο. 

2. Τις διατάξεις του άρθρου 5του Ν.Δ. 356/74 (Κ.Ε.Δ.Ε.) 

3. Τις διατάξεις της αριθμ. 1064959/3565/0016/ 
30.6.1999 Απόφασης του Υπ. Οικονομικών, με την οποία 
παρατείνεται η προθεσμία καταβολής των βεβαιωμένων 
χρεών στις Δ.Ο.Υ. που εντάσσονται στο σύστημα ΤΑΧΙ8 
και παραμένουν για το λόγο αυτό κλειστές, μέχρι και την 
επόμενη ημέρα της επαναλειτουργίας τους. 

4. Τις δυσχέρειες που δημιουργήθηκαν στους φορολο- 
γουμένως των Δ.Ο.Υ. Α', Β' Ιωαννίνων και Γλυφάδας, λό¬ 
γω εκτάκτων γεγονότων. 

5. Την αριθμ. 1107147/1239/0006Α /4.10.96 (ΦΕΚ 922 
τ.Β') κοινή απόφαση του Πρωθυπουργού και του Υπουρ¬ 
γού Οικονομικών με την οποία χορηγούνται αρμοδιότη¬ 
τες στους Υφυπουργούς Οικονομικών. 

6. Το γεγονός ότι με την παρούσα απόφαση δεν προκαλεί- 
ται δαπάνη στον κρατικό προϋπολογισμό, αποφασίζουμε: 

1. Παρατείνουμε την προθεσμία καταβολής των βεβαι¬ 
ωμένων χρεών των Δ.Ο.Υ. Α', Β' Ιωαννίνων και Γλυφάδας, 
που είχαν παραταθεί με την αριθμ. 1064959/3565/0016/ 
30.6.1999 απόφαση Υπουργού Οικονομικών, για μία ακό¬ 
μη ημέρα, από την επόμενη της επαναλειτουργίας τους. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 2/44783/0022 (3) 

Καθορισμός των ωρών και του αριθμού υπαλλήλων του 
Ταχυδρομικού Ταμιευτηρίου που θα πραγματοποιούν 
για το β’εξάμηνοτου έτους 1999 υπερωριακή εργασία 
και εργασία κατά τις Κυριακές και εξαιρέσιμες ημέρες 
ή κατά τις νυκτερινές ώρες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 15 του Ν.2592/98 (ΦΕΚ 


57/Α'/18.3.1998) «Αναπροσαρμογή συντάξεων πολιτικών 
συνταξιούχων του Δημοσίου, ρύθμιση συνταξιοδοτικών 
θεμάτων και άλλες διατάξεις» με τις οποίες αντικαταστά- 
θηκε το άρθρο 18 του Ν.2470/1997. 

2. Την με αριθμό 2/8414/0022/5.2.1999 κοινή απόφαση 
του Υφυπουργού Οικονομικών και του Υπουργού Μετα¬ 
φορών & Επικοινωνιών, που αφορά τον καθορισμό των 
ωρών και του αριθμού των υπαλλήλων του Ταχυδρομικού 
Ταμιευτηρίου που θα πραγματοποιούν για το α’ εξάμηνο 
του έτους 1999 υπερωριακή εργασία και εργασία κατά τις 
Κυριακές και εξαιρέσιμες ημέρες ή κατά τις νυκτερινές 
ώρες. 

3. Τις διατάξεις του Π.Δ.366/1996 «Οργανισμός του Τα¬ 
χυδρομικού Ταμιευτηρίου». 

4. Την από 26.5.1999 (Συν/ση2310) απόφαση του Διοι¬ 
κητικού Συμβουλίου του Ταχυδρομικού Ταμιευτηρίου. 

5. Το με αριθμό 2/8803/0022/99 έγγραφο του Υπουρ¬ 
γείου Οικονομικών. 

6. Την αριθ. 1107147/1239/0006/4.10.96 απόφαση του 
Πρωθυπουργού, και Υπουργού Οικονομικών «Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών» (ΦΕΚ922/Β/7.10.1996). 

7. Το γεγονός ότι οι χρόνιες ελλείψεις που υπάρχουν σε 
στελεχιακό δυναμικό του Ταχυδρομικού Ταμιευτηρίου 
δημιουργούν πρόβλημα στην εύρυθμη λειτουργία της 
Υπηρεσίας και στην ομαλή εξυπηρέτηση του συναλλασ- 
σομένου κοινού και για το λόγο αυτό καθίσταται επιτακτι¬ 
κή η ανάγκη προσφοράς εργασίας πέραν της υποχρεωτι¬ 
κής εκ μέρους των υπαλλήλων του Ταχυδρομικού Ταμι¬ 
ευτηρίου Συγκεκριμένα: 

α) Το υφιστάμενο λειτουργικό σύστημα της Υπηρεσίας 
που είναι για τα 56 από τα 130 Καταστήματα χειρόγραφο 
σε συνδυασμό με το γεγονός ότι το Ταχ.Ταμ/ριο δεν προ¬ 
σλαμβάνει λόγω της φύσεως του έργου του εποχιακό 
προσωπικό, δημιουργεί πολλαπλάσιο όγκο εργασίας σε 
περιόδους εορτών, καλοκαιρινών αδειών (Ιούλιο Αύγου¬ 
στο), όπου τα Τμήματα της Κ.Υ. καθώς και τα Καταστήμα¬ 
τα λειτουργούν με μειωμένη σύνθεση Προσωπικού, πρό¬ 
σθετη εργασία προκύπτει ακόμη λόγω αναπροσαρμογής 
των επιτοκίων και υπολογισμού των τόκων στις ατομικές 
καρτέλες των καταθετών που ανέρχονται συνολικά σε 4,5 
εκατομμύρια περίπου. 

β) Η συγκέντρωση των παραστατικών στοιχείων του δι¬ 
κτύου των Καταστημάτων και Γραφείων ΕΛ.ΤΑ. και η επε¬ 
ξεργασία τους από τις Διευθύνσεις Αποταμίευσης, Πλη¬ 
ροφορικής, Χρηματικού & Αξιών και Ειδικών Εργασιών 
Καταστημάτων, σε συνδυασμό με τις ελλείψεις που υπάρ¬ 
χουν στη στελέχωση του Προσωπικού, που ανέρχονται 
σήμερα σε 169 για το μόνιμο προσωπικό και σε 79 για το 
μη μόνιμο. 

γ) Οι χορηγήσεις στεγαστικών Δανείων και η ικανοποίη¬ 
ση των αιτήσεων που έχουν υποβληθεί μέχρι 30 Απριλίου 
καθώς και η ικανοποίηση των αιτήσεων που θα υποβλη- 
θούντους μήνες Μάιο και Ιούνιο εντός του α' δεκαημέρου 
του Ιουλίου δημιουργούν πρόσθετα προβλήματα στις αρ¬ 
μόδιες Δ/νσεις Δανείων και Λογιστικού αυξάνοντας το 
φόρτο εργασίας από τις αρχές Ιουλίου. 

δ) Η Εισαγωγή από το Ταχυδρομικό Ταμιευτήριο και¬ 
νούργιων προϊόντων όπως: ο κανονισμός εντολών πλη¬ 
ρωμής, οι πληρωμές των συντάξεων του Δημοσίου μέσω 
λογαριασμών (κατά το σύστημα ϋΙΑ5 ΡΑΥ). Για το σκοπό 
αυτό απασχολούνται τα 2/3 περίπου των υπαλλήλων του 
(υπάλληλοι Καταστημάτων και Κεντρικής Υπηρεσίας) 

προκειμένου να εξυπηρετηθούν συνταξιούχοι του Δημο¬ 
σίου από τα Καταστήματά του και ακόμη να ολοκληρω¬ 
θούν όλες οι διαδικασίες που απαιτούνται για την ενημέ¬ 
ρωση των Κεντρικών Αρχείων «ΔΙΑΣ Α.Ε. - ΔΙΑΤΡΑΠΕΖΙΚΑ 
ΣΥΣΤΗΜΑΤΑ». Η ανάπτυξη των καταθέσεων σε συνάλ¬ 
λαγμα, η αγορά και πώληση Συναλλάγματος σε συνεργα¬ 
σία με την Τράπεζα Μακεδονίας-Θράκης καθώς και η δια¬ 
κίνηση χρήματος σε συνεργασία πάλι με την ίδια Τράπε¬ 
ζα από τις καταθέσεις των εργαζομένων στην πατρίδα 
μας μεταναστών από τις βαλκανικές χώρες προς τους 
συγγενείς τους μέσω των Ταχ.Ταμ/ρίων των χωρών αυ¬ 
τών και η αποστολή φοιτητικού συν/τος ελλήνων φοιτη¬ 
τών που σπουδάζουν στα Πανεπιστήμια των χωρών αυ¬ 
τών, απαιτεί υπέρμετρη απασχόληση πλέον του κανονι¬ 
κού ωραρίου τόσο για τα Καταστήματά μας όσο και για τα 
Τμήματα της Κεντρικής Υπηρεσίας. 

ε) Η ανάπτυξη της δευτερογενούς αγοράς ομολόγων 
και η ήδη λειτουργούσα διατραπεζική αγορά δραχμών 
αυξάνει τις δραστηριότητες ενεργά και σε καθημερινή 
βάση των υπαλλήλων της Δ/νσης Λογιστικού και Ειδικών 
Εργασιών Καταστημάτων. 

στ) Η κάλυψη του έργου της Δ/νσης Προσωπικού, του 
χειρισμού δηλαδή όλων των θεμάτων της Υπηρ. Κατά¬ 
στασης των υπαλλήλων, όπου οι διαδικασίες είναι πολύ¬ 
πλοκες και χρονοβόρες, ιδιαίτερα στα Πειθαρχικά θέμα¬ 
τα, απαιτεί επίσης προσφορά υπερωριακής εργασίας εκ 
μέρους του προσωπικού της και επιπρόσθετα η εφαρμο¬ 
γή του νέου Υπαλληλικού Κώδικα. 

Επίσης, οι ανάγκες φύλαξης του Μεγάρου της Κ.Υ., του 
Πειραιά και της Θεσσαλονίκης και η παρακολούθηση των 
συστημάτων ασφαλείας όλωντων Καταστημάτων της χώ¬ 
ρας που είναι συνδεδεμένα με το κέντρο, επιβάλλουν την 
προσφορά υπερωριακής εργασίας και εργασίας κατά τις 
εξαιρέσιμες ημέρες των φρουρών ασφαλείας και των 
υπαλλήλων που εκτελούν χρέη φυλάκων-νυκτοφυλάκων 
(φύλαξη σε 24ωρη βάση και καθ’ όλη τη διάρκεια του χρό¬ 
νου - 365 ημέρες). 

ζ) Δραστηριότητες όπως η κατάρτιση και τήρηση των 
συμβάσεων προμηθειών, το στεγαστικό πρόγραμμα της 
Υπηρεσίας τα διαφημιστικά προγράμματα κ.λπ. απαιτούν 
πολύπλοκες διαδικασίες οι οποίες διεκπεραιώνονται από 
τους υπαλλήλους των Δ/νσεων Προμηθειών, Οργάνωσης 
& Παραγωγικότητας, Χρηματοοικονομικού και Τεχνικών 
Υπηρεσιών με εργασία πέρα από το σύνηθες ωράριο. 

η) Η αποδοχή της μελέτης για το θεσμικό, οργανωτικό 
και λειτουργικό εκσυγχρονισμό και το επιχειρησιακό σχέ¬ 
διο δράσης του Ταχ.Ταμ/ρίου δημιούργησε μέχρι σήμερα 
μια σειρά από νέες μελέτες και πρόσθετα αντικείμενα 
(διεθνείς διαγωνισμοί για πρόσληψη Συμβούλων) που 
απαιτούν εξειδικευμένες γνώσεις και που όμως θα πρέπει 
να αντιμετωπισθούν από τους υπαλλήλους του Ταχ.Ταμι- 
ευτηρίου με πρόσθετη προσφορά εργασίας. Συγκεκριμέ¬ 
να, αξιολογούνται οι υποβληθείσες προσφορές για την 
πρόσληψη Συμβούλου Διαχείρισης του θεσμικού, οργα¬ 
νωτικού, λειτουργικού και ολοκληρωμένου συστήματος 
Πληροφορικής. Στις 14 Ιουλίου γίνεται ο διαγωνισμός για 
πρόσληψη Συμβούλου οργανωτικού και λειτουργικού εκ¬ 
συγχρονισμού και ετοιμάζονται οι προδιαγραφές για διε¬ 
θνή διαγωνισμό πρόσληψης Συμβούλου για το ολοκλη¬ 
ρωμένο σύστημα Πληροφορικής. 

Επίσης, επισημαίνεται ότι βρίσκεται σε εξέλιξη η προ¬ 
γραμματισμένη μετάπτωση 31 Καταστημάτων σε ολόκλη¬ 
ρο τον ελλαδικό χώρο από το χειρόγραφο σύστημα στο 


μηχανογραφικό. Για τη μετάπτωση αυτή απαιτείται εγκα¬ 
τάσταση των μηχανημάτων και των εφαρμογών από ομά¬ 
δα υπαλλήλων της μηχ/σης, εκπαίδευση του Προσωπικού 
στη χρήση Η/Υ και στις εφαρμογές, μεταφορά του Μη¬ 
τρώου Καταθετών από τις καρτέλες σε μαγνητικά μέσα. 
Προκειμένου να υλοποιηθεί η προγραμματισμένη αυτή 
εργασία μέχρι το τέλος του έτους και να λειτουργήσουν 
τα Καταστήματα θα απαιτηθεί μεγάλος αριθμός ωρών 
υπερωριακής απασχόλησης τουλάχιστον 150 υπαλληλι¬ 
κών μονάδων Δ/νσης Πληροφορικής και Καταστημάτων, 
αποφασίζουμε: 

1. Διαπιστώνουμε την υπηρεσιακή ανάγκη που επιβάλ¬ 
λει την υπερωριακή απασχόληση του Προσωπικού του 
Ταχυδρομικού Ταμιευτηρίου και 

2. Καθορίζουμε για το χρονικό διάστημα υτό 1.7.99 μέ- 
χρι 31.12.99: 

α) Την παροχή υπερωριακής εργασίας καθώς και εργα¬ 
σίας κατά τις Κυριακές και εξαιρέσιμες ημέρες, από ώρα 
06:00' έως 22:00' πέρα από την υποχρεωτική 1.250 υπαλ¬ 
λήλων του Ταχ.Ταμ/ρίου και μέχρι 187.500 ώρες απογευ¬ 
ματινή και 150.000 ώρες. κατά τις Κυριακές και εξαιρέσι¬ 
μες ημέρες, δηλαδή σύνολο 337.500 ώρες. 

Οι ημέρες που θα προσφέρεται η υπερωριακή εργασία 
θα είναι από Δευτέρα έως Παρασκευή και οι ώρες για την 
Κεντρική Υπηρεσία και τα Καταστήματα από 15:00" έως 
18:00 ή 17:00 έως 20:00. 

Κατά τις Κυριακές και εξαιρέσιμες ημέρες η εργασία 
αυτή θα προσφέρεται από 07:30" έως 15:00". 

Ορίζουμε υπεύθυνους για την παρακολούθηση και τον 
έλεγχο πραγματικής παροχής της υπερωριακής απασχό¬ 
λησης τους καθ’ ύλην Προϊσταμένους των Δ/νσεων και 
Τμημάτων της Κ.Υ. καθώς και τους Προϊσταμένους των 
Περιφερειακών Δ/νσεων και τους Προϊσταμένους των Κα¬ 
ταστημάτων του Ταχυδρομικού Ταμιευτηρίου. 

β) Την παροχή εκ μέρους 40 υπαλλήλων που εκτελούν 
χρέη φύλακα: 

• υπερωριακής εργασίας για το ίδιο ως άνω χρονικό 
διάστημα και μέχρι 45 ώρες το μήνα για τον καθένα 

• ημερήσιας εργασίας (από 06:00" μέχρι και 22:00") κα¬ 
τά τις Κυριακές και εξαιρέσιμες ημέρες και μέχρι 30 ώρες 
το μήνα για τον καθένα 

•νυκτερινής εργασίας (από 22:00" μέχρι και 06:00") κα¬ 
τά τις Κυριακές και εξαιρέσιμες ημέρες και μέχρι 45 ώρες 
το μήνα για τον καθένα πέρα από την υποχρεωτική 
•νυκτερινής εργασίας των εργασίμων ημερών (από 
22:00 μέχρι και 06:00") προς συμπλήρωση της υποχρεω¬ 
τικής εβδομαδιαίας εργασίας και μέχρι 180 ώρες το μήνα 
για τον καθένα. 

Η συνολική εξαμηνιαία δαπάνη που θα προκληθεί 
ύψους 485.500.000 δρχ. βαρύνει τον προϋπολογισμό του 
Ταχ.Ταμ/ρίου στον οποίο έχει εγγράφει" ετήσια πίστωση 
971.000.000 δρχ., ΚΑΕ 0261 ποσού 440.000.000 και ΚΑΕ 
0263 ποσού 531.000.000), και ο οποίος είναι πλεονασμα- 
τικός και ανεξάρτητος από τον κρατικό. 

Η απόφαση αυτή έχει αναδρομική ισχύ ενός μηνός (άρ¬ 
θρο 15 παρ.4 Ν.2592/98). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Ν. ΧΡΙΣΤΟΔΟΥΛΑΚΗΣ ΑΝ. ΜΑΝΤΕΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 114/725 (4) 

Αύξηση των συντάξεων του Ταμείου Επικουρικής 
Ασφάλισης Χημικών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α, 165) 

2. Τις διατάξεις των άρθρων 23 παρ. 1 περιπτ. στ, 24 
παρ. 1 και 2 περιπτ. γ, 26 παρ. 1 και 27 παρ. 1 περιπτ. δ του 
Ν. 1558/85 (Α.137) καθώς και τις διατάξεις του Π.Δ/τος 
372/95 (Α.201) 

3. Τις διατάξεις του άρθρου 29Ατου Ν. 1558/85 (Α, 137) 
όπως προστέθηκαν με τις διατάξεις του άρθρου 27 του Ν. 
2081/92 (Α, 154) και στη συνέχεια όπως αντικαταστάθη- 
καν με τις διατάξεις του άρθρου 1 του Ν. 2469/97 (Α,38) 

4. Τις διατάξεις του άρθρου 7 του Ν. 1275/82 (Α,ΙΟΟ) 

5. Την αριθ μ. οικ. 1749/9.11.98 κοινή απόφαση του Πρω¬ 
θυπουργού και του Υπουργού Εργασίας και Κοιν. Ασφα¬ 
λίσεων «Ανάθεση αρμοδιοτήτων στον Υφυπουργό Εργα¬ 
σίας και Κοιν. Ασφαλίσεων Φοίβο Ιωαννίδη» (Β 1171) 

6. Την αριθμ. 796/8/11.1.99 απόφαση του Υπουργού 
Εθνικής Οικονομίας για την αύξηση των συντάξεων και 
των παροχών, κατά το 1999, από τους Φορείς Κοινωνικής 
Ασφάλισης και το Δημόσιο 

7. Το αριθμ. 63/5.5.99 σημείωμα της Δ/νσης Αναλογι- 
στικών Μελετών της Γ.Γ.Κ.Α. 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Ταμείου Επικουρικής Ασφάλισης Χημικών ύψους 34 
εκατ. δρχ. για το έτος 1999 για την οποία έχει εγγράφει πί¬ 
στωση στον ΚΑΕ 0621 και η οποία στα επόμενα έτη θα κα¬ 
λύπτεται από τα έσοδα του Ταμείου και θα βαρύνει ανά¬ 
λογα τον παραπάνω Κωδικό 

9. Τη γνώμη του Δ.Σ. του Ταμείου Επικουρικής Ασφάλι¬ 
σης Χημικών που διατυπώθηκε στην αριθμ. 
2813/17/6.4.99 συνεδρίασή του, αποφασίζουμε: 

Οι καταβαλλόμενες από το Ταμείο Επικουρικής Ασφά¬ 
λισης Χημικών συντάξεις αυξάνονται κατά κατηγορία συ¬ 
νταξιούχων, ως ακολούθως: 

1. α) Οι συντάξεις των Ιδιωτικών Υπαλλήλων και Ελευ¬ 
θέρων Επαγγελματιών που συνταξιοδοτήθηκαν από 
1.1.1996 την μέχρι 31.12.1998 αυξάνονται από 1.1.1999 
κατά ποσοστό 1,4% επί του ποσού των συντάξεων όπως 
έχει διαμορφωθεί την 31.12.1998 για διορθωτικό ποσό και 
περαιτέρω κατά ποσοστό 2,5% επί του ποσού όπως θα 
διαμορφωθεί με την προηγούμενη αύξηση. 

Το ποσό της σύνταξης που θα προκύψει μετά την χορή¬ 
γηση των πιο πάνω αυξήσεων δεν μπορεί να υπερβαίνειτο 
ποσό της σύνταξης των συνταξιοδοτηθέντων από 

1.7.1999 μέχρι 31.12.1999. 

β) Οι συντάξεις των Ιδιωτικών Υπαλλήλων και Ελευθέρων 
Επαγγελματιών που συνταξιοδοτήθηκαν μέχρι 31.12.1995 
εξομοιώνονται, από 1.7.1999, με τις συντάξεις των συντα- 
ξιοδοτηθέντων από 29.7.1996 μέχρι 31.12.1996 της ιδίας 
κατηγορίας και μετά ίδια ασφαλιστικά δεδομένα. 

2. α) Οι συντάξεις των Δημοσίων Υπαλλήλων που συ- 
νταξιοδοτήθηκαν μέχρι 31.12.1995 αυξάνονται από 

1.1.1999 κατά ποσοστό 1,4%, επί του ποσού των συντά¬ 
ξεων όπως έχει διαμορφωθεί την 31.12.1998 για διορθω¬ 
τικό ποσό, και περαιτέρω κατά ποσοστό 2,5% επί του πο¬ 
σού αυτών όπως θα διαμορφωθεί μετά την προηγούμενη 
αύξηση με την επιφύλαξη των διατάξεων του εδαφίου Ε 


της παρ. 1 του άρθρου 13του Καταστατικού του Ταμείου. 

β) Οι συντάξεις των Δημοσίων Υπαλλήλων που συντα- 
ξιοδοτήθηκαν από 1.1.1996 μέχρι 29.7.1996 δεν μεταβάλ¬ 
λονται. 

γ) Οι συντάξεις των Δημοσίων Υπαλλήλων που συντα- 
ξιοδοτήθηκαν οπό την 30.7.1996 μέχρι την 31.12.1998 
αναπροσαρμόζονται,από 1.1.1999, με βάση το ισχύον 
από 1.1.1999 μισθολόγιο των δημοσίων υπαλλήλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. Δ4α/8996 (5) 

Αύξηση πάγιας προκαταβολής στο Εθνικό Ίδρυμα 
Αποκατάστασης Αναπήρων Πατρών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν.Δ 496/74 «Περί Λογιστικού Ν.Π.Δ.Δ» όπως έχει 
τροποποιηθεί συμπληρωθεί και ισχύει μέχρι σήμερα. 

β. Του Β.Δ 564 / 61 «Περί συστάσεως εν Αθήναις Εθνι¬ 
κού Ιδρύματος Αποκαταστάσεως Αναπήρων». 

γ. Του Β.Δ 334/73 «περί τροποποίησης και συμπλήρω¬ 
σης διατάξεων τινών του Β.Δ 564/61 «περί συστάσεως εν 
Αθήναις Εθνικού Ιδρύματος Αποκαταστάσεως Αναπή¬ 
ρων, όπως τροποποιήθηκε με το Β.Δ 54/1970». 

2. Την αριθ. 1107147/1239/0006αΑ/4.10.96 Απόφαση 
του Πρωθυπουργού και του Υπουργού Οικονομικών για 
ανάθεση αρμοδιοτήτων στον Υφυπουργό Οικονομικών 
(ΦΕΚ 322 /τ.Β'/7.10.96). 

3. Το απόσπασμα πρακτικώντης αρ. 9/22.6.99 τακτικής 
συνεδρίασης του Δ.Στου Ε.Ι.Α.Α. 

4. Το άρθρο 5 παρ.1 του Β.Δ. 334/73 το οποίο προβλέ¬ 
πει τη σύσπαση πάγιας προκαταβολής στο Ε.Ι.Α.Α όπως 
τροποποιήθηκε και συμπληρώθηκε με την κοινή Υπουργι¬ 
κή Απόφαση αριθ. Δ4α/3362/16.5.85 (ΦΕΚ 303/20.5.85 τ. 
Β') 

5. Τις συνθήκες λειτουργίας του Ε.Ι.Α.Α. 

6. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού και του προϋπολογισμού του 
Ε.Ι.Α.Α. με την απόφαση αυτή, αποφασίζουμε: 

1. Αυξάνουμε το ύψος της πάγιας προκαταβολής του 
Ε.Ι.Α.Α (παραρτήματος Πατρών) που είχε ορισθεί με την 
κοινή υπουργική απόφαση αριθ. Δ4α/3362/16.5.85 από το 
ποσό των 20.000 δρχ σε 80.000 δρχ, με ΚΑΕ 
0859,0879,0881,0899, 1413,1439 πιστώσεις, σε βάρος 
των οποίων θα ενεργούνται πληρωμές από την πάγια προ¬ 
καταβολή. 

2. Κατά τα λοιπά ισχύει η αριθ. Δ4α/3362/16.5.85 (ΦΕΚ 
303/20.5.85 τ. Β') κοινή απόφαση. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αρίθ. Δία/οικ. 15999 ^ 

Τροποποίηση των ΔΤ1α/24822/16.12.1997 (ΦΕΚ 
1148/24.12.1997 τ.Β') και ΔΥ1α/25570/97/30.1.1998 
(Φ.Ε.Κ. 113/12.2.1998 τ. Β') απόφασης, που αφορά 
«Συγκρότηση Συμβουλίου Κρίσης και Επιλογής Ιατρι¬ 
κού και Οδοντριακού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Στερε¬ 
ός Ελλάδας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α'). 

2. Τις διατάξεις του άρθρου 1 παρ. 6 του Ν. 1278/82 
(Φ.Ε.Κ.ΙΟδτ.Α) όπως αντικαταστάθηκε από την παρ. 1 του 
άρθρου44του Ν.1759/88 (Φ. Ε. Κ. 50τ.Α). 

3. Τις διατάξεις του άρθρου 37 παρ.1 του Ν. 2519/1997 
(Φ.Ε.Κ. 165/21.8.1997 τ. Α’) «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Το γεγονός ότι η Σοφία Τσαμπά έχασε την ιδιότητα 
της Δ/ντριας της Ιατρικής Υπηρεσίας του Ν.Γ.Ν. Λειβα- 
δειάς, με την οποία διορίσθηκε στο Σ.Κ.Ε.Ι.Ο.Π.Ν.Ι. Στε¬ 
ρεός Ελλάδος. 

5. Τις ΔΥ1 α/24822/16.12.1997 (ΦΕΚ 1148/24.12.1997 τ. 
81) καιΔΥ1 α/25570/97/30.1.1998 (Φ.Ε.Κ. 113/12.2.1998τ. 
81) αποφάσεις μας, αποφασίζουμε: 

Τροποποιούμε τις ανωτέρω (5) σχετικές αποφάσεις μας 
και διορίζουμε ως Δ/ντή Ιατρικής Υπηρεσίας και τακτικό 
μέλος στο Συμβούλιο Κρίσης και Επιλογής Ιατρικού και 
Οδοντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Στερεός Ελλάδας, τον 
ζάνθη Ευθύμιο, Δ/ντή Ιατρικής Υπηρεσίας του Ν.Γ.Ν. Λα¬ 
μίας, σε αντικατάσταση της Τσαμπά Σοφία, η οποία έχα¬ 
σε την ιδιότητα με την οποία διορίσθηκε. 

Κατά τα λοιπά ισχύουν οι ανωτέρω τροποποιούμενες 
αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 

-φ- 

Αριθ. ΥΠΠΟ/ΚΑΤΕΧΝ/Δ/34731 (7) 

Χορήγηση άδειας ίδρυσης και λειτουργίας Ωδείου στην 
Ασημίνα Κουρμπάνη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων ως και το από 11.11.57 ΒΔ «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως καιδι- 
οικήσεως Σχολών Ανωτέρας καλλιτεχνικής Εκπ/σεως». 

6. Το άρθρο 41 του Ν. 1597/86 «προστασία και ανάπτυ¬ 


ξη της Κινηματογραφίας, και άλλες διατάξεις του Υπουρ¬ 
γείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33990/31.8.1987 
«προϋποθέσεις λειτουργίας τμήματος κρουστών» καιΥΠ- 
ΠΟ/ΓΝΟΣ/33992/31.8.87. «προϋποθέσεις λειτουργίας 
τμήματος κλασσικής κιθάρας» (ΦΕΚ 500/τΒ/1987) ΥΠ- 
ΠΟ/ΓΝΟΣ/33991/23.8.87 «προϋποθέσεις λειτουργίας 
τμήματος Κλαβικύμβαλου (Τσέμπαλο), (ΦΕΚ609/Β/87). 

8. Την απόφαση αριθμ. ΥΠΠΟ/ΓΝΌΣ/49095/30.10.91 
απόφαση «Μεταβίβαση αρμοδιοτήτων Υπουργού και δι¬ 
καιώματος υπογραφής «Με Εντολή Υπουργού» στους 
Γεν. Γραμματείς, Γεν. Διευθυντές και Προϊστάμενους των 
Διευθύνσεων, Τμημάτων, Γραφείων, της Κ.Υ. του ΥΠΠΟ» 
(ΦΕΚ 987/Β/28.11.91). 

9. Το από 7.7.99 πρακτικό αυτοψίας της Επιτροπής 
Ελέγχου καταλληλότητας κτιριακών εγκαταστάσεων, 
μουσικών εκπαιδευτηρίων. 

ΙΟ.Την από 16.6.1999 αίτηση με τα συνημμένα δικαιο- 
λογητικά, αποφασίζουμε: 

1. Χορηγούμε στην Ασημίνα Κουρμπάνη, άδεια ίδρυσης 
και λειτουργίας Ωδείου, που θα στεγαστεί στο κτίριο επί 
της οδού Λεωφ. Αγ. Μαρίνας -Κορωπίου 15 στην Αγία Μα¬ 
ρίνα Κορωπίου, και θα έχει επωνυμία «ΩΔΕΙΟ ΑΓΙΑΣ ΜΑ¬ 
ΡΙΝΑΣ». 

2. Το Ωδείο θα λειτουργήσει τις εξής Σχολές και τμήματα: 

Α. Σχολή Ανωτέρων Θεωρητικών Μαθημάτων και Συν- 

θέσεως με τμήματα 1. ωδικής, 2. αρμονίας, 3. ενοργανώ- 
σεως, 4. αντιστίξεως, 5. φυγής, 6. Συνθέσεως. 

Β. Σχολή Ενοργάνου Μουσικής, με τμήματα: 

2. Πληκτών, 2. Εγχόρδων, 3. Πνευστών, 4. Κλασικής κι¬ 
θάρας. 

Γ. Σχολή Μονωδίας, με τμήμα Μονωδίας. 

Δ. Σχολή Βυζανπνής Μουσικής. 

3. Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των δέκα πέντε (15) σπουδαστών. 

4. Η άδεια ισχύει από το σχολικό έτος 1999-2000. 

5. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Ιουλίου 1999 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ, ΥΠΠΟ/ΚΑΤΕΧΝ/Δ/29229 (8) 

Τροποποίηση επωνυμίας Ωδείου 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντάς υπόψη: 

1. Το Ν. 1558/85 «Κυβέρνηση αι Κυβερνητικά Όργανα». 

2. Το ΠΔ 941 177 «Περί Οργανισμού του Υπουργείου Πο¬ 
λιτισμού και Επιστημών». 

3. Το ΒΔ 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων εις 
τον κανονισμό λειτουργίας των ιδιωτικών μουσικών ιδρυμά¬ 
των ως και το από 11.11.1957 Β.Δ/γμα «περί κυρώσεως του 
εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠΠΟ/ΚΑΤΕΧΝ/Δ/11928/ 
804/6.5.1993 απόφαση μας «Χορήγηση άδειας ίδρυσης 
και λειτουργίας Ωδείου στον Λάζαρο Δεληδήμο» (ΦΕΚ 
484/Β/7.7.93). 

6. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού, και δικαιώματος 
υπογραφής «Με Εντολή Υπουργού», στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠΠΟ». (ΦΕΚ 765/Β/30.9.93). 

7. Την από 21.6.99 αίτηση, με τα συνημμένα δικαιολο- 
γητικά, αποφασίζουμε: 

1.Τροποποιούμε την αριθμ. ΥΠΠΟ/ΚΑΤΕΧΝ/Δ/11928/ 
804/6.5.1993 απόφαση μας, «χορήγηση άδειας ίδρυσης 
και λειτουργίας Ωδείου, στον Λάζαρο Δεληδήμο», (ΦΕΚ 
484/Β/7-7-93), ως προς την επωνυμία, η οποία στο εξής 
θα είναι «ΚΕΝΤΡΙΚΟ ΩΔΕΙΟ ΘΕΣΣΑΛΟΝΙΚΗΣ». 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Ιουλίου 1999 
Με εντολή Υπουργού 
Ο Διεύθυνσης 
Π. ΠΟΛΥΧΡΟΝΟΠΟΥΛΟΣ 

- ♦ - 

Αριθ. 4534 ( 9 ) 

Σύσταση Ειδικής Επιτροπής για την αποζημίωση πολιτών 
στις περιπτώσεις μη τήρησης των προθεσμιών του άρ¬ 
θρου 5 του Ν. 1943/1991. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 65 - 67 του Ν. 1622/1986 
«Τοπική Αυτοδιοίκηση Περιφερειακή Ανάπτυξη και δημο¬ 
κρατικός προγραμματισμός», όπως τροποποιήθηκαν και 
ισχύουν. 

2. Τις διατάξεις του Π.Δ. 51/1987 «Καθορισμός των Πε¬ 
ριφερειών της Χώρας για το σχεδίασμά, προγραμματισμό 
και συντονισμό της περιφερειακής ανάπτυξης». 

3. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

4. Τις διατάξεις του άρθρου 5 του Ν. 1943/91. 

5. Τις διατάξεις του άρθρου δεύτερου παρ. 2 του Ν. 
2690/99 για την κύρωση του Κώδικα Διοικητικής Διαδικα¬ 
σίας, αποφασίζουμε: 

1. Συγκροτούμε στην Περιφέρεια Δυτικής Μακεδονίας 
τριμελή Ειδική Επιτροπή για την αποζημίωση πολιτών 
στις περιπτώσεις μη τήρησης των προθεσμιών του άρ¬ 
θρου 5 του Ν. 1943/91, αποτελούμενη από: 

α) Ένα (1) Σύμβουλο ή Πάρεδρο του Ελεγκτικού Συνε¬ 
δρίου ή του Νομικού Συμβουλίου του Κράτους ή Εφέτη 
των Διοικητικών Δικαστηρίων 

β) Δύο (2) υπαλλήλους της Περιφέρειας Δυτικής Μακε¬ 
δονίας, κλάδου ΠΕ, με Α' βαθμό ή με βαθμό Διευθυντού. 

2. Πρόεδρος της Επιτροπής ορίζεται το Δικαστικό μέ¬ 
λος αναπληρούμενο από το νόμιμο αναπληρωτή του. 

3. Γραμματέας της Ειδικής Επιτροπής με τον αναπλη¬ 
ρωτή του ορίζεται υπάλληλος της Περιφέρειας. 

4. Τα σχετικά θέματα εισηγούνται στην Επιτροπή υπάλ¬ 
ληλοι της Περιφέρειας που ορίζονται κάθε φορά από το 
Γενικό Διευθυντή της Περιφέρειας. 

5. Με την παραπάνω απόφαση δημιουργείται δαπάνη 
στον προϋπολογισμό της Περιφέρειας, η οποία επί του 
παρόντος δεν μπορεί να υπολογισθεί και θα καλυφθεί από 


τις πιστώσεις του προϋπολογισμού της Περιφέρειας Δυ¬ 
τικής Μακεδονίας (ΚΑΕ 515 - ειδικός φορέας 061). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 9 Ιουλίου 1999 
Ο Γενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 4731 ( 10 ) 

Σύσταση ιδίου Νομικού Προσώπου στο Δήμο Παραλίας 
Ν. Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) του αρθρ. 203 του Π.Δ/τος 410/95 (ΔΚΚ), 
β) το Ν. 2503/1997 «Διοίκηση, Οργάνωση, Στελέχωση 
της Περιφέρειας ρύθμιση θεμάτων για την τοπική αυτοδι¬ 
οίκηση και άλλες διατάξεις», 
γ) του άρθρου 27 του Ν. 2081/92, προσθήκη άρθρου 
29Α στον Ν. 1558/95. 

2. Την 68/1999 απόφαση του Δημοτικού Συμβουλίου 
Παραλίας «Περί σύστασης ιδίου Νομικού Προσώπου» με 
την επωνυμία «Αθλητικός Οργανισμός Δήμου Παρα¬ 
λίας». 

3. Την αριθ. 1308/13.1.1998 απόφαση του Γενικού 
Γραμματέα Περιφ. Κεντρ. Μακεδονίας, αποφασίζουμε: 

1. Συνιστούμε στον Δήμο Παραλίας ίδιο Νομικό Πρό¬ 
σωπο, με την επωνυμία «Αθλητικός Οργανισμός Δήμου 
Παραλίας». 

Σκοπός του Νομικού Προσώπου θα είναι: 
α) Φροντίδα για τη δημιουργία και λειτουργία αθλητι¬ 
κών χώρων και γυμναστηρίων, χώρων αθλοπαιδιών και 
γυμναστικής για την κάλυψη των αναγκών άθλησης των 
δημοτών και ιδίως των νέων. 

β) Η ανάπτυξη του μαζικού αθλητισμού κατά ηλικία, εν¬ 
διαφέροντα κ,λπ. 

γ) Η καλλιέργεια των σωματικών και πνευματικών ικα¬ 
νοτήτων των αθλουμένων δημοτών και ιδίως των νέων. 

δ) Η καλλιέργεια υγιούς φίλαθλου ανταγωνιστικού 
πνεύματος απαλλαγμένου από φανατισμό, ανταγωνιστι¬ 
κούς και κερδοσκοπικούς στόχους, καθώς και η ανάπτυ¬ 
ξη της κοινωνικότητας των δημοτών. 

ε) Η συνεργασία με όλους τους φορείς και αθλητικούς 
παράγοντες (κρατικούς, αθλητικούς συλλόγους, ενώ¬ 
σεις, σχολεία κ.λπ.) και ο συντονισμός τους για την προώ¬ 
θηση του συνολικού αθλητικού ιδεώδους. 

στ) Η δημιουργία και η λειτουργία επιτροπών για την αξιο¬ 
ποίηση του συνολικού αθλητικού δυναμικού του Δήμου. 

ζ) Η οργάνωση αθλητικών εκδηλώσεων, επιμορφωτι¬ 
κών σεμιναρίων, διαλέξεων και γενικότερα η ανάληψη 
πρωτοβουλιών, που θα αποσκοπούν στην προώθηση του 
αθλητισμού και τη βελτίωση του επιπέδου του. 

Για να καταστεί κατά το δυνατό αποτελεσματικότερη η 
δραστηριότητα του οργανισμού οι πιο πάνω σκοποί κατα¬ 
τάσσονται στους ακόλουθους βασικούς τομείς και ενδει¬ 
κτικά αναφερόμενους: 

α) Διοικητικός και διαχειριστικός τομέας ο οποίος θα 
εξυπηρετεί τη διοικητική και οικονομική λειτουργία του 
Αθλητικού Οργανισμού. 

β) Τομέας δημιουργίας αθλητικών κέντρων, γυμναστή- 

ρίων και γενικά αθλητικών χώρων και εγκαταστάσεων, ο 
οποίος θα έχει την ευθύνη για τη δημιουργία των κάθε εί¬ 
δους αθλητικών εγκαταστάσεων του οργανισμού. 

γ) Τομέας λειτουργίας των κάθε είδους αθλητικών 
εγκαταστάσεων, ο οποίος θα έχει την ευθύνη για την ορ¬ 
γάνωση και την εύρυθμη λειτουργία των κάθε είδους 
αθλητικών χώρων και εγκαταστάσεων έτσι ώστε να καλύ¬ 
πτονται κατά τον πληρέστερο και κατά τον πλέον αποτε¬ 
λεσματικό τρόπο οι ανάγκες άθλησης των δημοτών. 

δ) Τομέας διοργάνωσης αθλητικών εκδηλώσεων - συ¬ 
ναντήσεων. Ο τομέας αυτός θα έχει την ευθύνη να διορ- 
γανώνει, σε συνεργασία με αθλητικούς ή μη φορείς, κρα¬ 
τικούς, ιδιωτικούς, αθλητικά σωματεία, συνοικιακά συμ¬ 
βούλια κ.λπ., αθλητικές εκδηλώσεις ποικίλου 
περιεχομένου και αθλητικές συναντήσεις σε επίπεδο το¬ 
πικό ή διεθνές. 

ε) Τομέας Δημοσίων Σχέσεων, με ευθύνη την ανάπτυξη 
και προώθηση της συνεργασίας με όλους τους φορείς και 
παράγοντες επί αθλητικών εν γένει θεμάτων να παρεμ¬ 
βαίνει στα αθλητικά ζητήματα συμβάλλοντας στην ενερ¬ 
γοποίηση περισσότερων αθλητών, γυμναστών και αθλου¬ 
μένων συμπολιτών και στην ενασχόλησή τους στα αθλη¬ 
τικά ζητήματα. 

Ευθύνη επίσης του ιδίου τομέα να δημιουργεί διάφορες 
επιτροπές κατά τομείς αθλητικής δραστηριότητας και να 
συνεργάζεται, να κατευθύνει και να συντονίζει αυτές τις 
επιτροπές. Ακόμα να συμβάλλει στη δημιουργία υγιούς 
φίλαθλου ανταγωνιστικού πνεύματος απαλλαγμένο από 
φανατισμούς, αντιπαραθέσεις ή ανταγωνισμούς και να 
ενημερώνει τους δημότες με διαλέξεις, συζητήσεις, προ¬ 
βολές κ.λπ. για θέμα γύρω από τον αθλητισμό, να καλ¬ 
λιεργεί την αθλητική ιδέα και να προβάλλει την ευγενή 
άμιλλα και τα ιδανικά της Ειρήνης μέσα από τον αθλητι¬ 
σμό. 

Πόροι του Οργανισμού θα είναι: 
α) Η ετήσια επιχορήγηση του Δήμου Παραλίας που θα 
καθορίζεται με βάση τον προγραμματισμό των δραστη¬ 
ριοτήτων του Οργανισμού. 

β) Επιχορηγήσεις από την Γενική Γραμματεία Αθλητι¬ 
σμού ή οποιοδήποτε άλλο κρατικό φορέα. 

γ) Οι κάθε είδους εισφορές, δωρεές, κληρονομιές, κλη¬ 
ροδοσίες ή συνδρομές ιδιωτών, οργανισμών, σωματείων 
κ.λ,π. 

δ) Εισπράξεις από το αντίτιμο πραγματικών υπηρεσιών 
ή θεαμάτων που θα παρέχει ο Οργανισμός, 
ε) Οι πρόσοδοι από την ίδια περιουσία του Οργανισμού, 
στ) Κάθε άλλη νόμιμη πρόσοδος μη κατονομαζόμενη ει¬ 
δικά πιο πάνω. 

Περιουσιακά στοιχεία του Οργανισμού, 
α) Οι κάθε είδους εγκαταστάσεις, χώροι άθλησης και 
γενικά ακίνητα που θα περιέλθουν στην κυριότητα του 
Οργανισμού από οποιαδήποτε νόμιμη αιτία. 

β) Το δικαίωμα διηνεκούς χρήσης & εκμετάλλευσης 
όλων των αθλητικών χώρων και εγκαταστάσεων (γήπεδα, 
μπάσκετ, βόλεϋ, γυμναστήρια) που θα υπάρχουν στις συ¬ 
νοικίες του Δήμου Παραλίας ή που θα δημιουργηθούν 
στο μέλλον και κάθε άλλος χώρος ή εγκατάσταση (στά¬ 
δια, γυμναστήρια κ.λ.π.) που θα παραχωρηθούν στο Δή¬ 
μο Παραλίας. 

Ο Δήμος Παραλίας ευθύς μετά τη σύσταση του Οργα¬ 
νισμού ως νομικού προσώπου, θα προβεί στην παραχώ¬ 
ρηση της χρήσης και εκμετάλλευσης των πιο πάνω ακινή¬ 
των με απόφαση του Δημοτικού Συμβουλίου του. 


Διοίκηση του Οργανισμού 

Ο Οργανισμός θα διοικείται από πενταμελές Διοικητικό 
Συ μβούλιο το οποίο θα αποτελείται από το Δήμαρχο ή τον 
Αντιδήμαρχο ή Δημοτικό Συμβούλιο οριζόμενο από το Δή¬ 
μαρχο ως Πρόεδρο, από τρεις Δημοτικούς Συμβούλους, 
εκ των οποίων ο ένας Δημ. Σύμβουλος θα είναι από τη μει¬ 
οψηφία του Δ.Σ., και έναν (1) δημότη του Δήμου με ανά¬ 
λογη ενασχόληση, εμπειρία ή ειδικές γνώσεις σε αθλητι¬ 
κά εν γένει θέματα. 

Τα μέλη του Διοικητικού Συμβουλίου θα εκλέγονται από 
το Δημοτικό Συμβούλιο με τους αναπληρωτές τους, η δε 
θητεία τους θα είναι η ίδια με τη θητεία του Δημοτικού 
Συμβουλίου. Το Διοικητικό Συμβούλιο μετά την εκλογή 
του συγκροτείται σε σώμα εκλέγοντας τον Αντιπρόεδρο, 
που θα αναπληρώνει τον απόντα ή κωλυόμενο Πρόεδρο 
και το Γραμματέατου. Το αξίωμα όλων των μελών του Δι¬ 
οικητικού Συμβουλίου είναι άμισθο. 

Εκπροσώπηση του Οργανισμού 

Ο Οργανισμός εκπροσωπείται ενώπιον Αρχής ή Υπηρε¬ 
σίας ή παντός τρίτου και ενώπιον κάθε δικαστηρίου από 
τον Πρόεδρο του Διοικητικού Συμβουλίου. 

Διάλυση του Οργανισμού. 

Ο Οργανισμός καταργείται με πράξη του Περιφερεια¬ 
κού Δ/ντή ύστερα από απόφαση του Δημοτικού Συμβου¬ 
λίου, η δε περιουσία του περιέρχεται στο Δήμο Παρα¬ 
λίας. 

Ακροτελεύτιο άρθρο 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπ/σμού του νομικού προσώπου και 
του Δήμου Παραλίας ή οποία δεν μπορεί να υπολογισθεί. 

Για το έτος 1999 θα εγγράφει στον προϋ/σμό του Δήμου 
στον Κ.Α. 2/211.9 ποσό δρχ. 1.000.000 και για τα επόμενα 
έτη η ετήσια επιχορήγηση του Δήμου Παραλίας θα καθο¬ 
ρίζεται με βάση τον προγραμματισμό των δραστηριοτή- 
τωντου Οργανισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κατερίνη, 25 Ιουνίου 1999 
Με εντολή Γεν.Γραμ. Περιφέρειας 
Ο Διευθυντής 

ΠΕΤΡΟΣ ΣΤΑΜΑΤΟΠΟΥΛΟΣ 
-Φ- 

Αριθ. 855 (11) 

Τροποποίηση Συστατικής Πράξης Αμιγούς Δημοτικής 
Επιχείρησης ανακύκλωσης φύλλων πολυαιθυλενίου 
(νάϋλον) με την επωνυμία «Δημοτική Επιχείρηση Ιερά- 
πετρας ΜΙΝΩΣ». 

Ο ΓΕΝΙΚΟΣ ΓΡΑΜ. ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1) Τις διατάξεις των άρθρων 106, 277 και 278 του Δ. Κ. Κ 
(Π .Δ. 410 /95), όπως τροποποιήθηκε με αυτές του άρθρου 
11 παρ.23του Ν.2503/95). 

2) Την αριθμ. 5972/13.8.1989 απόφαση Γ.Γ.Περιφέρει¬ 
ας Κρήτης ορισμός εισηγητών και μεταβίβαση εξουσίας 
υπογραφής «Μ.Ε.Γ.Γ.» αποφάσεων εγγράφων και άλλων 
πράξεων στον Γ ενικό Δ/ντή. 

3) Την αριθμ. 12787/89/20.2.1990 απόφασή μας με την 
οποία συστήσαμε στο Δήμο Ιεράπετρας Αμιγή Δημοτική 
επιχείρηση ανακύκλωσης φύλλων πολυαιθυλενίου (νάυ- 
λον) με την επωνυμία «Δημοτική Επιχείρηση Ιεράπετρας 
ΜΙΝΩΣ» όπως τροποποιήθηκε μεταγενέστερα. 

4) Την αριθμ.8/1999 απόφαση Δ.Σ.Ιεράπετρας «περί 
τροποποιήσεως της συστατικής πράξης της Δημοτικής 
Επιχείρησης Ιεράπετρας ΜΙΝΩΣ, αποφασίζουμε: 

Τροποποιούμε την αριθμ. 12787/89 απόφασή μας με την 
οποία συστήσαμε στο Δήμο Ιεράπετρας Αμιγή Δημοτική 
επιχείρηση ανακύκλωσης φύλλων πολυαιθυλενίου (Νάυ- 
λον) με την επωνυμία «Δημοτική Επιχείρηση Ιεράπετρας 
ΜΙΝΩΣ» όπως τροποποιήθηκε μεταγενέστερα ως προς 
τη παραγρ.3 ως ακολούθως: 

Η επιχείρηση διοικείται από 7/μελές διοικητικό συμβού¬ 
λιο που τα μέλη του ορίζονται με τους αναπληρωτές τους 
από το Δημοτικό Συμβούλιο. 

Από τα μέλη του Δ.Σ. (5) πέντε είναι αιρετοί εκπρόσωποι 
του Δήμου, εκ των οποίων το ένα προέρχεται από την μει¬ 
οψηφία, (1) ένας εκπρόσωπος των εργαζομένων στη επι¬ 
χείρηση (1) ένας δημότης που έχει πείρα και γνώσεις με 
το αντικείμενο και εφόσον δεν μετέχει εκπρόσωπος των 
εργαζομένων (1) ένας εκπρόσωπος της Ένωσης Αγροτι¬ 
κών Συν/σμών. 

Κατά τα λοιπά ισχύει η αριθμ. 12787/89 απόφασή μας. 

Με την τροποποίηση αυτή δεν προκαλείται δαπάνη σε 
βάρος του προϋπολογισμού του Δήμου και της Δημοτι¬ 
κής επιχείρησης ΜΙΝΩΣ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αγ. Νικόλαος, 13 Ιουλίου 1999 

Με εντολή Γενικού Γραμματέα Περιφέρειας 
Η Γ ενική Δ/ντρια 
ΜΑΡΙΑΛΥΓΙΔΑΚΗ - ΙΩΑΝΝΙΔΟΥ 
-»- 

Αριθ. 842 (12) 

Κατάργηση Δημοτικού Νομικού Προσώπου με την επω¬ 
νυμία Σχολική Επιτροπή Τ.Ε.Λ. Ιεράπετρας και σύστα¬ 
ση Δημοτικού Νομικού Προσώπου με την επωνυμία 
Ενιαία Σχολική Επιτροπή Ι.Ε.Κ.-Τ.Ε.Ε. - Τ.Ε.Λ. Ιεράπε¬ 
τρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 106 και 203 του Π .Δ. 410/95 
(Δ. Κ. Κ.). 

2. Τις διατάξεις του άρθρου 5 παρ. 8 του Ν. 1894/90 «Για 
την Ακαδημία Αθηνών και άλλες εκπαιδευτικές διατάξεις 
όπως τροποποιήθηκε με αυτές της παρ. 8 του άρθρου 8 
του Ν. 2158/93 «Εκσυγχρονισμός του Ιδρύματος κρατι¬ 
κών Υποτροφιών και άλλες διατάξεις». 

3. Την αριθμ. 5972/13-8-1998 απόφαση Γ. Γ. Περιφέρει¬ 
ας Κρητης «περί μεταβίβασης δικαιώματος υπογραφής 
«Με εντολή Γ ενικού Γραμματέα Περιφέρειας» στον Γ ενι¬ 
κό Δ/ντή, στους Προϊσταμένους Δ/νσεων κλπ. 

4. Την αριθμ. 7293/22-6-90 Απόφαση Νομάρχη Λασιθί- 
ου με την οποία συστήθηκε Δημοτικό Νομικό Πρόσωπο 
Ιεράπετρας με την επωνυμία «Σχολική Επιτροπή Τ.Ε.Λ. Ιε¬ 
ράπετρας, όπως τροποποιήθηκε με την αριθμ.4835/ 
25.4.91 όμοια. 

5. Την αριθμ. 38/1999 απόφαση του Δ.Σ.Ιεράπετρας με 
την οποία καταργείται το Δημοτικό Νομικό Πρόσωπο Σχο¬ 
λική Επιτροπή Τ.Ε.Λ. Ιεράπετρας και συστήνεται Νομικό 


Πρόσωπο με την επωνυμία Ενιαία Σχολική Επιτροπή Ι.Ε.Κ. 
-Τ.Ε.Ε.-. - Τ.Ε.Λ. Ιεράπετρας», αποφασίζουμε: 

1. Καταργούμε το Δημοτικό Νομικό Πρόσωπο με την 
επωνυμία «Σχολική Επιτροπή Τ.Ε.Λ. Ιεράπετρας». 

2. Συστήνουμε στο Δήμο Ιεράπετρας του Νομού Λασι- 
θίου ίδιο Νομικό Πρόσωπο με την επωνυμ(α «Ενιαία Σχο¬ 
λική Επιτροπή Ι.Ε.Κ. - Τ.Ε.Ε.-Τ.Ε.Λ. Ιεράπετρας». 

3. Σκοπός του Νομικού Προσώπου είναι: 

• η διαχείριση των πιστώσεων που διατίθενται για τις 
λειτουργικές δαπάνες, καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π.. 

• η εκτέλεση μικρών έργων για επισκευή και συντήρη¬ 
ση διδακτηρίων, 

• η αποκατάσταση των φθορών και ζημιών των επί¬ 
πλων, εξοπλισμού και γενικά των διδακτηριακών εγκατα¬ 
στάσεων, 

• η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη με βι¬ 
βλία για την σχολική βιβλιοθήκη και γενικά με όλα τα μέσα 
που είναι απαραίτητα για την λειτουργία του και γενικότε¬ 
ρα η λήψη όλων των μέτρων που κρίνονται αναγκαία για 
την στήριξη της διοικητικής λειτουργίας των Σχολικών μο¬ 
νάδων. 

4. Το νομικό πράαωπο διοικείται από 9μελές διοικητικό 
συμβούλιο αποτελούμενο από: 

α. Ένα Δημοτικό Σύμβουλο, ως Πρόεδρο 
β. ΤονΔ/ντητου I. Ε. Κ. 
γ. Τον Δ/ντη του Τ.Ε.Ε. 
δ. Τον Δ/ντη του Τ.Ε.Λ. 

ε. Ένα εκπρόσωπο του Συλλόγου Γονέων και Κηδεμό¬ 
νων του Τ.Ε.Ε. 

στ. Ένα εκπρόσωπο του Συλλόγου Γ ονέων και Κηδεμό¬ 
νων του Τ.Ε.Λ. 

ζ. Ένα εκπρόσωπο των μαθητικών κοινοτήτων, 
η. Δύο δημότες. 

5. Η θητεία των μελών του Δ.Σ. ακολουθεί την Δημοτική 
περίοδο. Το Δ.Σ. εκλέγει μεταξύ των μελών του τον Αντι¬ 
πρόεδρο και τον Γ ραμματέα. 

6. Πόροι του Νομικού Προσώπου είναι: 

α. Η ετήσια επιχορήγηση του Δήμου δρχ. 1.000.000. 
β. Η ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές και κλη¬ 
ροδοσίες. 

δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντ ιπρόεδρο. 

Β.Η απόφαση αυτή προκαλεί δαπάνη σε βάρος του Δη¬ 
μοτικού προϋπολογισμού Δρχ. 1.000.000 η οποία θα βα¬ 
ρύνει τον Κ.Α. 211.9α. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αγ. Νικόλαος, 13 Ιουλίου 1999 

Με εντολή Γ ενικού Γ ραμματέα Περιφέρειας 
Η Γ ενική Δ/ντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



